Manuel Ramil

Manuel Ramil, nado en Ares o 8 de marzo de 1978, é un músico galego.

 Traxectoria 
O seu primeiro contacto coa música é aos 12 anos cando ou recibir clases de solfexo e piano clásico. Pronto se interesou por outras músicas e comezou unha época de grande influencia de Yngwie J. Malmsteen, Cacophony, WhiteSnake... Despois de pasar por varios grupos bastante inestábeis, no ano 1996 formou o grupo heavy “Torquemada”, co cal un ano despois gravou a súa primeira maqueta: “Santa Inquisición”. A pesar de permanecer case seis anos nesta banda, as cousas non marcharon ben, polo que en setembro de 2001 decidiu pechar este episodio e abandonou grupo. Nesta época colaborou de xeito esporádico con algunhas bandas: co grupo Thánatos realizou a gravación de diversas intros para os seus concertos, e participou co grupo Trashnos na gravación do seu primeiro disco: “Tiempo”.

En xulio de 2002 comezou a súa época máis coñecida á fronte da banda Warcry, periplo que rematou a mediados do ano 2008, cando anuncia que se une ao grupo Sauze xunto cos tamén ex integrantes de Warcry: Alberto Ardines (batería) e Fernando Mon (guitarra) e Toni Amboaje (Hard Spirit). No 2010, interveu como produtor e arranxador do segundo traballo do grupo Infamia titulado: “La cuenta atrás”.

Durante 2021 exerceu como teclista suplente na xira internacional de Mägo de Oz e, en xaneiro de 2022, converteuse no teclista oficial do grupo tras a marcha de Javi Diez.

Dende xuño de 2017, formou parte da banda asturiana Avalanch e dende 2020 tamén de Alderaan e Adventus.

Discografía
Torquemada
Santa Inquisición (1997)

WarCry
El Sello de los Tiempos (2002)
Alea Jacta Est (2004)
¿Dónde está la luz? (2005)
Directo a la luz (2006)
La Quinta Esencia (2006)

Sauze
Nada tiene sentido (2008)
El mejor momento (2009)

 Avalanch 
 El secreto (2019)
 El dilema de los Dioses (2023)
 30 Aniversario (2025)

 Adventus 
 Morir y renacer (2021)
 Saudade (2022)
 Lo que trajo el viento (2024)

 Notas 

 Véxase tamén 
 Ligazóns externas 
Sitio oficial de WarCry 
Manuel Ramil

Categoría:Músicos de Galicia
Categoría:Nados en Ares
Categoría:Nados en 1978